《谒文山祠用杜韵（时新作三忠祠于崇文门外，》
明代·顾清

碧殿长松锁十寻，晚云将雪助萧森。
貂蝉不改厓山制，金石疑闻孔壁音。
南去星潮嗟往事，北来祠庙岂公心。
春风一掬唐衢泪，几为先生湿短襟。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。